Diari Oficial de la Generalitat Valenciana


Sumari del DOGV 8459, del 08-01-2019 (2018/11281)

Informació pública de la rescissió de l'adjudicació de la condició d'agent urbanitzador del Programa d'actuació integrada per al desenvolupament de la unitat d'execució D-3.3 del Pla general i de la resolució del conveni urbanístic.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/11021


Data del document
:   04-12-2018

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * pla d'urbanisme
    * administració local

Informació pública de la rescissió de l'adjudicació de la condició d'agent urbanitzador del Programa d'actuació integrada per al desenvolupament de la unitat d'execució D-3.3 del Pla general i de la resolució del conveni urbanístic. [2018/11819]  
 El Ple de l'Ajuntament, en la sessió ordinària realitzada el dia 29 d'octubre de 2018, ha adoptat un acord amb la següent part dispositiva:  
  
«Primer. Estimar l'al·legació formulada en data 6 d'agost de 2018 (RE 1563) per Raúl Gregori Romero, en la seua condició d'apoderat de la Societat de Garantia Recíproca de la Comunitat Valenciana, quant a la seua condició d'interessada en el present procediment, desestimant la resta d'al·legacions, pels motius assenyalats en la part expositiva del present acord.  
Segon. Resoldre el Conveni urbanístic de 29 d'octubre de 2003 subscrit entre aquest Ajuntament de Borriana i la mercantil Urbasur Siglo XXI, SL, amb CIF F02949342, rescindint l'adjudicació de la condició d'agent urbanitzador del Programa d'actuació integrada per al desenvolupament de la unitat d'execució D-3.3 del Pla general de Borriana, atés que queda acreditat l'incompliment culpable de les seues obligacions contractuals, concorrent la causa de resolució prevista en l'article 111.e del text refós de la Llei de contractes de les administracions públiques, com a conseqüència de la demora injustificada en el compliment dels terminis d'execució de les obres d'urbanització de l'esmentat programa.  
Tercer. Confiscar la garantia de promoció per import de 208.143,97 - prestada per a assegurar el compliment de les previsions del Programa d'actuació integrada per al desenvolupament de la unitat d'execució D-3.3 del Pla general de Borriana (núm. operació 910363205722).  
Quart. Cancel·lar la programació de l'àmbit de la unitat d'execució D-3.3 del Pla general de Borriana, aprovat per acord plenari de 31 de juliol de 2003, i incoar les actuacions necessàries per a acordar una nova programació de l'esmentada unitat d'execució, per gestió directa, afectant els béns i recursos resultants de la liquidació de la programació cancel·lada a executar la que la substituïsca.  
Cinqué. Incoar un expedient contradictori, complementari d'aquest, per a liquidar el contracte i determinar i reclamar, si escau, els danys i perjudicis que la resolució anticipada del Conveni ha suposat a l'Ajuntament de Borriana i als titulars de béns i drets afectats per l'actuació.  
  
A l'efecte de la liquidació de la programació, es requereix Urbasur Siglo XXI, SL, perquè, en un termini de quinze dies comptadors des de la notificació d'aquest document, presente un certificat detallant els cobraments i pagaments practicats i rebuts dels propietaris en l'exercici de la seua condició d'agent urbanitzador del PAI UE D-3.3; així com de qualssevol altres que entenga pertinents.  
Sisé. Traslladar la present resolució a la Tresoreria municipal.  
Seté. Publicar el present acord en el Diari Oficial de la Generalitat Valenciana, prèvia remissió d'un certificat d'aquest a la Conselleria d'Habitatge, Obres Públiques i Vertebració del Territori per a la seua constància i publicitat en el Registre Autonòmic de Programes d'Actuació Integrada i Agrupacions d'Interés Urbanístic, d'acord amb el que preveu l'article 163.6 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, en relació amb la disposició addicional tercera del Decret 8/2016, de 5 de febrer, pel qual s'aprova el Reglament dels òrgans territorials i urbanístics de la Generalitat.  
Huité. Notificar aquest acord a les persones interessades en l'expedient i significar-los que contra aquest poden interposar, en el termini d'un mes comptador de la seua notificació, un recurs potestatiu de reposició davant del Ple d'aquest ajuntament o, en el termini de dos mesos, un recurs contenciós administratiu davant de la sala d'aquesta jurisdicció del jutjat d'aquesta jurisdicció de Castelló, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8 i 46 de la Llei 29/1998, de 13 de juliol. Això sense perjudici que puguen utilitzar altres recursos si ho estimaren oportú.»  
  
Borriana, 4 de desembre de 2018.- L'alcaldessa presidenta: Maria José Safont Melchor.